ΕΠΑΡΧΙΑ ΜΟΝΤΓΚΟΜΕΡΙ - ΜΕΡΙΛΑΝΤ
Ένας νεκρός στην οδό Άσπεν Χιλ.
Ποιος;
Θεέ μου. Είναι…
Ακούστε με, κυρία μου. Τι συμβαίνει;
Ένας άντρας σκοτώθηκε μπροστά μου.
Ένας τραυματίας, αίματα. Είμαι στο βενζινάδικο Mobil…
Δεν ήταν στατικό σκηνικό. Σίγουρα δεν ήταν ασφαλές.
Έτσι, πήγα στο πορτμπαγκάζ κι έβαλα αλεξίσφαιρο γιλέκο.
Αν υπάρχει σκοπευτής και μας πυροβολήσει, δεν θα κάνουμε τη δουλειά μας.
Και μετά ξέσπασε το χάος.
Μοντγκόμερι.
Πυροβόλησαν κάποιον.
Ένα ασθενοφόρο στη γωνία Μιλς και Κονέκτικατ.
Τρέχει αίμα από τη μύτη και το στόμα της.
Το αίσθημα δεν ήταν πότε θα σταματήσει, μα ποια θα είναι η συνέχεια.
Άμεση Δράση.
Δυνατός θόρυβος, ίσως πυροβολισμός.
Πυροβόλησαν γυναίκα στο πάρκινγκ.
Φοβάμαι.
Σκέφτηκα "Αμάν, αυτό θα είναι κόλαση".
ΚΥΝΗΓΩΝΤΑΣ ΦΟΝΙΑΔΕΣ ΕΚΠΑΙΔΕΥΜΕΝΟΙ ΝΑ ΣΚΟΤΩΝΟΥΝ
Καλημέρα.
Είμαι ο Τέρι Ράιαν, συνταξιούχος ντετέκτιβ από την επαρχία Μοντγκόμερι.
Ο πατέρας μου ήταν στην τηλεόραση.
Ήταν διευθυντής ενός τοπικού ραδιοτηλεοπτικού σταθμού,
και πήγαινε σε τόπους εγκλημάτων.
Και συχνά με έπαιρνε μαζί του.
Έχω αναμνήσεις τότε που ήμουν δέκα χρονών, να μπαίνω στο αμάξι,
να πηγαίνω σε κοντινό περιστατικό.
Οι φίλοι μου το θεωρούσαν χαζό.
Αυτή ήταν η εισαγωγή μου στην έρευνα ανθρωποκτονιών.
Διορίστηκα στο τμήμα Σοβαρών Εγκλημάτων.
Ήμουν στο τμήμα Ανθρωποκτονιών όταν άρχισαν αυτά τα γεγονότα,
και μόνο συνηθισμένο δεν ήταν εκείνο το πρωί.
3 ΟΚΤΩΒΡΙΟΥ 2002
Συνέβη στη γωνία της Άσπεν Χιλ,
που διασχίζει την Ουάσινγκτον κι οδηγεί στα προάστια.
Ήταν ώρα αιχμής εκείνο το πρωί.
Υπήρχαν ήδη πολλοί αστυνομικοί.
Απέκλεισαν την περιοχή με αστυνομική κορδέλα.
Και ανέκριναν περαστικούς.
Τον κρότο άκουσε μια κυρία που επίσης έβαζε βενζίνη με διπλανή αντλία.
Άκουσε το θύμα να λέει "Με πυροβόλησαν", καθώς σωριαζόταν.
Κανείς δεν βλέπει κάποιον άνθρωπο να τρέχει, αμάξι να αναπτύσσει ταχύτητα,
κάτι που να υπονοεί τι μπορεί να συνέβη.
Είχαμε μια ιδέα για το σημείο από όπου προήλθε ο πυροβολισμός,
αλλά δεν ξέρεις αν προήλθε από διερχόμενο όχημα
ή απ' το εμπορικό κέντρο απέναντι.
Έψαχνα το βλήμα.
Ή κάποιον κάλυκα.
Και δεν βρήκαμε τίποτα.
Ο προϊστάμενός μου τότε, ο αρχιφύλακας Ρότζερ Τόμσον,
διηύθυνε την ομάδα στην οποία ήμουν.
Ο Ρότζερ είναι ο καλύτερος προϊστάμενος.
Πρέπει να…
ΡΟΤΖΕΡ ΤΟΜΣΟΝ ΑΣΤΥΝΟΜΙΑ ΜΟΝΤΓΚΟΜΕΡΙ
Το κάναμε ήδη.
Το κάνατε ήδη;
Μεγάλωσα στην επαρχία Μοντγκόμερι.
Πήγα σχολείο εκεί, πήγα λύκειο εκεί.
Και μετά δούλεψα εκεί σε όλη την καριέρα μου.
Ήμουν αστυνομικός για 30 χρόνια.
Ήμουν ντετέκτιβ για 20 χρόνια.
Μου άρεσε να ενώνω κομμάτια
και να συμπληρώνω το παζλ.
8:24:58 Π.Μ. - 8:25:01 Π.Μ.
Έφτασα στο βενζινάδικο Mobil και ο Τέρι Ράιαν άρχισε να μου λέει
τι έχει συμβεί εκεί.
Και μετά έλαβα ένα τηλεφώνημα…
για νέο περιστατικό με πυροβολισμό.
Αυτή η γυναίκα πυροβολήθηκε ενώ καθόταν σε ένα παγκάκι μπροστά από φαστφουντάδικο.
Στο ενάμισι χιλιόμετρο.
Οπότε έχω δύο διαφορετικούς τόπους εγκλήματος μέσα σε λίγα λεπτά.
Πολύ ασυνήθιστο.
Δεν έχουμε πολλές ανθρωποκτονίες στην επαρχία Μοντγκόμερι.
Σκέφτομαι, ποιον άλλο να στείλω;
Δεν έχω άλλα άτομα να στείλω στον τόπο του εγκλήματος.
Μιλούσα στο κινητό με τους διοικητές,
με τους ανθρώπους και στους δύο τόπους.
Και μετά έλαβα ένα τηλεφώνημα από έναν ερευνητή που ήταν στο νοσοκομείο
και είπε ότι το ατύχημα το οποίο ανέλαβε ήταν περιστατικό με πυροβολισμό.
Το θύμα κούρευε το γκαζόν και τον πυροβόλησαν μέρα μεσημέρι,
όπως τους άλλους.
Πλέον έχουμε τρία θύματα δολοφονιών.
Και δεν έχουμε αυτόπτες μάρτυρες για το πού βρισκόταν ο δράστης.
Έχουμε πρόβλημα. Τι στον διάολο συμβαίνει;
Όλοι αντιμετωπίζουμε κάτι πρωτόγνωρο.
Φοβόμουν μήπως με πυροβολήσουν όσο ήμουν εκεί.
Δεν ήξερα από πού πυροβολούσαν.
Ο Ρότζερ τα είχε δει όλα.
Καταλάβαινα όμως από τα μάτια του ότι είχε διαφορετική διάθεση.
Μια ένταση.
Όλοι οι προϊστάμενοι απευθύνονται στον Ρότζερ.
"Τι ξέρεις;" Και είναι σε μια κατάσταση στην οποία δεν βρίσκεται συχνά.
Δεν έχει πολλά να πει.
Δεν έχουμε μάρτυρες.
Όλοι άκουσαν το όπλο να εκπυρσοκροτεί, αλλά κανείς δεν το είδε.
Η αδρεναλίνη σου είναι στα ύψη και προσπαθείς να παραμείνεις ψύχραιμος.
Βασικά, προσπαθείς να μη χάσεις τα λογικά σου.
9:29:58 Π.Μ. - 9:30:02 Π.Μ.
Με τη φορητή κάμερα, Νταγκ.
Τώρα έχουμε μια σταθερή ροή δημοσιογράφων, καμεραμάν.
Κοιτάξτε πίσω μου. Το βενζινάδικο Mobil. Εδώ σημειώθηκαν οι πυροβολισμοί.
Προσπαθούμε να τους κρατήσουμε μακριά, αλλά είναι πολύ δύσκολο,
γιατί δεν έχουμε αρκετό προσωπικό.
Έκτακτη είδηση. Οι ερευνητές συνεχίζουν…
…τρία περιστατικά με πυροβολισμούς στο Μοντγκόμερι.
Άντρας που έβαζε βενζίνη, γυναίκα σε παγκάκι…
Υπήρχαν περισσότεροι δημοσιογράφοι και καμεραμάν παρά αστυνομικοί.
Και, ειλικρινά, αυτό δυσκόλεψε πιο πολύ τη δουλειά μας.
Στην επαρχία Μοντγκόμερι, ο δράστης παραμένει ασύλληπτος.
Ήταν δύσκολο να μιλήσεις με συναδέλφους επειδή τα μέσα ενημέρωσης, οι αρχές
χρησιμοποιούσαν το ίδιο ασύρματο μέσο τότε.
Κι υπήρχε πολλή κίνηση.
9:57:57 Π.Μ. - 9:58:01 Π.Μ.
Άμεση Δράση, παρακαλώ.
Ένα ασθενοφόρο στη γωνία Μιλς και Κονέκτικατ.
Πάλι τα ίδια.
Έγινε κι άλλος πυροβολισμός σε βενζινάδικο λίγο πιο μακριά.
Πήρα τη μάνα μου, επειδή πήγαινε συχνά στο βενζινάδικο,
και της είπα να μη βγει έξω και να μην πάει σε μαγαζιά της περιοχής.
"Μη βγεις απ' το σπίτι".
Ο Ρότζερ με πλησίασε και είπε
"Λυπάμαι που θα σου το πω, αλλά υπάρχει κι άλλο επεισόδιο.
Πρέπει να στείλουμε κάποιον. Θα πας;"
Ήταν ένα περιστατικό με νεαρή γυναίκα γύρω στα 20. Μια μητέρα.
Η Ριβέρα είχε βάλει σκούπα στο βαν της
που ήταν παρκαρισμένο κοντά στο μηχάνημα με ηλεκτρική σκούπα εκεί.
Επικοινωνήσαμε με τον άντρα της Λόρι Ανν, τον κύριο Ριβέρα.
Ήρθε στο σημείο.
Τον ενημέρωσα για τον θάνατο της γυναίκας του.
Έβλεπα το συναίσθημα. Θρηνούσε.
Είπε "Τι θα πω στο παιδί μου;"
Συγγνώμη, απλώς είναι…
Με την ησυχία σου.
Καλά είμαι.
Χάρηκα που πήγα στο γραφείο, γιατί κάθισα
και προσπάθησα να συνδέσω πράγματα.
Θα συνδύαζα όλες τις πληροφορίες
για να βγάλω κάποιο νόημα.
Πληροφορούμαστε απ' τη νυχτερινή βάρδια
για άλλο ένα περιστατικό με πυροβολισμό το προηγούμενο βράδυ.
ΑΝΑΦΟΡΑ ΣΥΜΒΑΝΤΩΝ
Περίπου στις έξι το απόγευμα, πυροβόλησαν τον Μάρτιν σε εμπορικό κέντρο,
και πάλι δεν υπήρχε κανένας αυτόπτης μάρτυρας.
Πέντε περιστατικά με πυροβολισμούς.
ΤΖΕΪΜΣ ΝΤ. ΜΑΡΤΙΝ 2 ΟΚΤΩΒΡΙΟΥ, 6:04 Μ.Μ.
Το προηγούμενο βράδυ πυροβολήθηκε ο Μάρτιν.
Το επόμενο πρωί πρώτο περιστατικό με πυροβολισμό ήταν ο Μπιουκάναν.
Μάρτυρες άκουσαν έναν δυνατό κρότο.
Νόμιζαν ότι εξερράγη η μηχανή του γκαζόν του.
Ο Γουάλεκαρ πυροβολήθηκε στο βενζινάδικο Mobil.
Η Σάρα Ράμος πυροβολήθηκε
στο εμπορικό κέντρο βόρεια από εκεί που πυροβόλησαν τον Γουάλεκαρ.
Η καημένη Ριβέρα δέχτηκε πυροβολισμό στο βενζινάδικο Shell.
Γενικά, υπάρχει κάποια σχέση μεταξύ θύματος
και ύποπτου.
Δουλεύουν όλοι στο ίδιο μέρος; Μένουν όλοι στο ίδιο μέρος;
Είχαν όλοι διαφωνία με το άτομο που είναι ο δράστης;
Πρέπει να μιλήσεις στην οικογένεια του θύματος
για να δεις αν υπάρχει κάποια σύνδεση.
Αυτός είναι ο κύριος στόχος σου ως ντετέκτιβ.
Προσπαθείς να συνθέσεις σωστά το παζλ.
Προσπαθούμε να μαζέψουμε πολλές πληροφορίες και μου είπε ο διοικητής μου
ότι θα ήταν επικεφαλής της έρευνας.
Συμμετείχε το FBI.
Συμμετείχε το ATF.
Και ήταν ανακούφιση που η πίεση μειώθηκε
και μεταφέρθηκε σε άλλον.
Γεια σας.
Ας ξεκινήσουμε από τις 3 Οκτωβρίου και θα μιλήσουμε μετά για όσα έγιναν νωρίτερα.
Το μυαλό μου δεν πάει προς τα πίσω. Μόνο προς τα εμπρός. Είναι κατηγοριοποιημένο.
Λέγομαι Μάικλ Μπουσάρντ.
Ήμουν ειδικός πράκτορας του τμήματος της Βαλτιμόρης
του τμήματος Αλκοόλ, Καπνού, Πυροβόλων Όπλων και Εκρηκτικών.
Ένα από τα καθήκοντά μου ως υπεύθυνος του τμήματος
ήταν τα ΜΜΕ.
Όταν έφτασα, θα έλεγα ότι υπήρχαν περίπου 50 με 60 άτομα των ΜΜΕ
έξω από τα κεντρικά της αστυνομίας.
Σίγουρα δεν ήθελα να το κάνω,
ιδίως υπό αυτές τις συνθήκες,
αλλά αν είσαι στην Ουάσινγκτον, μπαίνεις στο μικροσκόπιο.
Ό,τι κι αν κάνεις εδώ, συγκεντρώνεις την προσοχή.
Πράκτορα Μπουσάρντ, ποια υπηρεσία ηγείται της έρευνας;
Έκαναν πολλές ερωτήσεις.
Τίποτα απ' αυτά…
…δεν αντιμετωπίστηκε…
Δεν είχαμε πολλές καταθέσεις μαρτύρων και δεν ξέραμε ακριβώς τι ψάχναμε.
Δεν είχαμε πολλά να πούμε στον Τύπο.
Δεν μπορώ να απαντήσω. Λυπάμαι.
Πράκτορα Μπουσάρντ…
Ευχαριστώ.
Οι πιο σημαντικές αποδείξεις ήταν η βαλλιστική έκθεση.
ΣΑΡΑ ΡΑΜΟΣ ΘΡΑΥΣΜΑΤΑ ΣΦΑΙΡΑΣ
Η σφαίρα που πήραμε από κάθε θύμα.
Αυτά τα βλήματα μεταφέρθηκαν στο εργαστήριο του ATF.
Δύο με τρία χλμ. απ' τα κεντρικά της αστυνομίας.
Κι ένιωθα σιγουριά με τον Γουόλτερ Ντάντριτζ
που δούλευε στο εργαστήριό μας.
Ήταν κορυφαίος ειδικός της σήμανσης. Ίσως από τους καλύτερους στη χώρα.
Θυμάμαι τον Μάικ Μπουσάρντ. Είναι ένα σπουδαίο πρόσωπο
που εμείς οι χαμηλόβαθμοι κυβερνητικοί υπάλληλοι δεν βλέπουμε συχνά.
Είναι ένας σεμνός τύπος, κάνει τη δουλειά του, εργάζεται σκληρά,
λύνει πολλές καλές υποθέσεις.
Ήταν μια κατάσταση σε εξέλιξη.
Η πίεση αυξανόταν και ήθελαν απαντήσεις αμέσως.
Το πρώτο βλήμα και τα θραύσματα που έλαβα,
κατέληξα ότι προήλθαν από μια καραμπίνα.
Ήταν βλήμα διαμετρήματος 0,223 Remington.
Κάθε βλήμα που εκτοξεύεται από ένα πυροβόλο όπλο
αφήνει τα ίδια σημάδια.
Κατάφερα να εξακριβώσω ότι όλοι οι πυροβολισμοί την πρώτη μέρα
έγιναν με το ίδιο όπλο.
Ήταν μεγάλη πρόοδος για εμάς.
Μόλις μάθαμε ότι χρησιμοποιήθηκε καραμπίνα στους πυροβολισμούς στο Μοντγκόμερι,
καταλάβαμε ότι ήταν ελεύθερος σκοπευτής.
Δηλαδή κάποιος που πυροβολεί από μακριά
και δεν βλέπεις από πού πυροβολεί.
Αυτό σήμαινε ότι οι πυροβολισμοί ήταν από κάποια απόσταση,
από τα 15-30 μέτρα, αν όχι περισσότερο.
Έτσι, οι ντετέκτιβ επέκτειναν την περιοχή έρευνας.
Ψάχνουμε για μάρτυρες.
Στο βενζινάδικο Mobil, υπήρχε ένας μάρτυρας
που είχε δει ένα λευκό φορτηγό με καμπίνα απέναντι.
Οι μάρτυρες στον πυροβολισμό της Σάρα Ράμος
είδαν ένα λευκό φορτηγό με καμπίνα να φεύγει γρήγορα από την περιοχή.
Ίσως ο πυροβολισμός να είναι τόσο δυνατός
γιατί αντηχεί από το πίσω μέρος ενός λευκού φορτηγού με καμπίνα.
Ίσως το άτομο σηκώνει την πόρτα, πυροβολεί και μετά κλείνει την πόρτα.
Γι' αυτό δεν έχουμε αυτόπτες μάρτυρες που είδαν τον ύποπτο.
9:19:58 Μ.Μ. - 9:20:02 Μ.Μ.
Στο τέλος της πρώτης μέρας, ήμασταν όλοι εξαντλημένοι.
Εγώ προσωπικά ήλπιζα να τελειώσει όλο αυτό.
Μπορούμε να λύσουμε αυτό που συνέβη.
Είναι απόγευμα. Δεχόμαστε ένα τηλεφώνημα.
Άλλο ένα περιστατικό με πυροβολισμό στην Ουάσινγκτον.
Σχεδόν στα σύνορα Ουάσινγκτον με επαρχία Μοντγκόμερι.
Δεν τον έκλεψαν, κανείς δεν είδε κανέναν.
Ήταν σουρεαλιστικό.
Πώς εξακολουθεί να συμβαίνει αυτό; Ποια είναι η σύνδεση;
Σε λίγο παραπάνω από μία μέρα. Έξι σφαίρες, έξι φόνοι.
3 ΟΚΤΩΒΡΙΟΥ
4 ΟΚΤΩΒΡΙΟΥ
Την επομένη τα ΜΜΕ είχαν αρχίσει να κατασκηνώνουν απ' έξω.
Όχι μόνο στον δρόμο μπροστά από τα κεντρικά της αστυνομίας.
Ήταν στο πάρκινγκ μας.
Μας πλησιάζουν καθώς βγαίνουμε απ' την πόρτα.
Θα κάνει κι άλλη ενημέρωση Τύπου στις έξι. Ίσως έχει πιο πολλές πληροφορίες.
Δεν μπορείς να εξηγήσεις τι συνέβη. Εμείς δεν μπορούσαμε.
Όχι τότε.
Τα ΜΜΕ το έκαναν πρώτο θέμα στην τηλεόραση, στο ραδιόφωνο, στα έντυπα.
Και ελήφθη η απόφαση μαζί με τον αρχηγό της αστυνομίας
να ανακοινωθεί στον κόσμο ότι ψάχναμε κάποιον με λευκό φορτηγό.
Είναι Ford Econovan.
Δεν μπορούσαμε να λύσουμε την υπόθεση χωρίς τα ΜΜΕ.
Το κοινό ήταν τα μάτια και τα αυτιά μας.
Παρακαλώ, ρίξτε μια ματιά. Αν ξέρετε άτομο που οδηγεί τέτοιο όχημα…
Κράτα αυτό στο μυαλό σου.
Αν είδες κάτι τέτοιο, τηλεφώνησέ μας.
Αν τύχει να δεις, τηλεφώνησέ μας.
Λευκά φορτηγά σταματιούνται και εξετάζονται…
Αρχίσαμε να δεχόμαστε πολλά τηλεφωνήματα.
Είδαν ένα λευκό φορτηγό σε αυτήν τη διασταύρωση,
στην άλλη διασταύρωση.
Είναι όλα σε εμπορικά κέντρα και βενζινάδικα,
αλλά καμία πληροφορία δεν συνδέει οδηγό με κάποιο από τα περιστατικά πυροβολισμών.
2:29:58 Μ.Μ. - 2:30:02 Μ.Μ.
Άμεση Δράση, παρακαλώ.
Πυροβόλησαν κάποια στο πάρκινγκ μας.
Αναπνέει;
Δεν ξέρω.
ΚΑΡΟΛΑΪΝ ΣΙΓΟΥΕΛ 4 ΟΚΤΩΒΡΙΟΥ, 2:27 Μ.Μ., ΕΠΙΖΗΣΑΣΑ
Ο πυροβολισμός της Κάρολαϊν Σίγουελ στο Σποτσιλβάνια
άλλαξε σημαντικά το πεδίο της έρευνας.
ΦΡΕΝΤΕΡΙΣΚΣΜΠΕΡΓΚ, ΒΙΡΤΖΙΝΙΑ
Πλέον είχαμε διάφορες περιοχές δικαιοδοσίας.
Η εικασία είναι ότι ο δράστης ή οι δράστες πλέον μετακινούνται.
Και στοχεύουν ανθρώπους σε διάφορες περιοχές.
Ποιο είναι το κίνητρο;
Φαίνονταν τυχαίοι πυροβολισμοί.
Πώς πας ένα βήμα μπροστά και βρίσκεις πού θα χτυπήσουν μετά;
Μέχρι να μάθουμε το κίνητρο, θα δυσκολευτούμε να λύσουμε την υπόθεση.
Αποφασίσαμε, λοιπόν, να επεκτείνουμε την ειδική ομάδα.
Λίγο πιο κοντά.
Παίρνεις τη μύτη μου;
Συνέντευξη Έιπριλ Κάρολ, λήψη δύο.
Ήμουν σπίτι, χτύπησε το τηλέφωνο και η προϊσταμένη μου είπε "Κάθεσαι;"
Και είπα "Ναι, τι έγινε;"
Και είπε "Πρέπει να σου αναθέσω την υπόθεση με τον ελεύθερο σκοπευτή".
Οι δικοί μου κι εγώ είχαμε μόλις μετακομίσει στην Ουάσινγκτον.
Ήταν η μόνη φορά που είχα προϊσταμένη,
που ήταν και μαμά, και μου είπε
"Σίγουρα μπορείς;
Ξέρω ότι έχεις παιδιά και τώρα τακτοποιείσαι".
Είπα ότι μόλις βρήκα νταντά και ότι θα τα καταφέρουμε.
"Βάλε με, κόουτς, είμαι έτοιμη".
4 ΟΚΤΩΒΡΙΟΥ
7 ΟΚΤΩΒΡΙΟΥ
Είμαι σπίτι, τρώω πρωινό κι ετοιμάζομαι για δουλειά.
Έκτακτη είδηση. 13χρονο αγόρι σε κρίσιμη κατάσταση. Εκατοντάδες αστυνομικοί…
Ήταν ένα αποκαρδιωτικό συναίσθημα και λες "Θεέ μου".
…ψάχνουν δεινό σκοπευτή…
Πυροβολήθηκε ένα παιδί, εντελώς αθώο, στο σχολείο.
Ξεπερνά τα όρια, πυροβολεί ένα παιδί.
Γίνεται πολύ προσωπικό τώρα.
ΑΪΡΑΝ ΜΠΡΑΟΥΝ - ΕΠΙΖΗΣΑΣ
Με επηρέασε βαθύτατα, γιατί είμαι μητέρα τριών αγοριών,
και κατάλαβα ότι τα σχολεία δεν ήταν ασφαλή.
Μπορεί να συμβεί στο παιδί μου;
Παγιώθηκε στο μυαλό μου η ιδέα ότι ο δράστης συνειδητοποίησε
τον φόβο που δημιουργούσε στην περιοχή.
Ότι ο κόσμος είχε κατατρομάξει
κι ήθελε να το πάει σε άλλο επίπεδο, πυροβολώντας ένα παιδί.
Για να δει την αντίδραση του κόσμου.
Μετά τον πυροβολισμό του Άιραν Μπράουν,
το επίπεδο συναισθηματικής δέσμευσης και έντασης ήταν πολύ υψηλό.
Δεν θες να φύγεις ή να κάνεις διάλειμμα.
Δουλεύεις για την υπόθεση 24 ώρες το 24ωρο μέχρι να γίνει σύλληψη.
Αν έχετε πληροφορίες για την υπόθεση, καλέστε στο τηλέφωνο 240…
Μόλις δημοσιοποιήσαμε τον αριθμό, δεχτήκαμε καταιγισμό τηλεφωνημάτων.
Εκατό γραμμές με εκατό υπαλλήλους από όλες τις υπηρεσίες
τοποθετούσαν τις πληροφορίες στο σύστημα για επεξεργασία.
Εγώ ερευνούσα τις πληροφορίες
και αποφάσιζα με βάση όσα μαθαίναμε εκείνη την ώρα
και στα οποία δίναμε προτεραιότητα.
Ήταν μεγάλη η πίεση. Δεν ήθελες να σου ξεφύγει κάτι.
Δεν ήξερα τι έψαχνα, και ειλικρινά, θέλει ανεπτυγμένο ένστικτο.
7 ΟΚΤΩΒΡΙΟΥ
8 ΟΚΤΩΒΡΙΟΥ
Σε υπόθεση με κατά συρροή δολοφόνο,
τα άτομα παρευρίσκονται στις συνεντεύξεις Τύπου,
επιστρέφουν στον τόπο του εγκλήματος, βλέπουν τις αρχές να κάνουν ό,τι κάνουν.
Παίζαμε το βίντεο της συνέντευξης Τύπου
και ψάχναμε αν κάποιος φερόταν ύποπτα.
Γνωρίζαμε όλοι ότι ίσως ο δολοφόνος ήταν ανάμεσά μας.
Είδαμε κάποιον στο βίντεο που μετά τη συνέντευξη Τύπου
πλησίασε στο βήμα
και ξεφύλλιζε τα χαρτιά που άφησε ο αρχηγός Μους.
Το βρήκαμε πολύ παράξενο.
Ήταν ο νούμερο ένα ύποπτος τότε.
Έπρεπε να ψάξουμε να τον βρούμε.
Την επομένη πηγαίνω με το αμάξι στη δουλειά και σταματώ σε φανάρι.
Γυρίζω να κοιτάξω και βλέπω κάποιον που νιώθω ότι ξέρω.
Ο εγκέφαλος το επεξεργάστηκε γρήγορα και θυμήθηκα τη φωτογραφία.
Κοιτάζω τη φωτογραφία, κοιτάζω το αμάξι και…
ήταν σίγουρα αυτός.
Ίσως ο ελεύθερος σκοπευτής είναι δίπλα μου.
Πρέπει να κάνω κάτι.
Εντάξει, τι να κάνω τώρα;
Δεν μπορώ να σταματήσω το όχημα. Έχει πολλά αμάξια, πολύ κόσμο.
Τον ακολούθησα σε κτίριο γραφείων κι εκεί πάρκαρε.
Αν πήγαινα μέσα μόνη μου,
μπορεί να έχανα κι αυτόν και το αμάξι.
Έκανα ένα τηλεφώνημα, λοιπόν, και ήρθε ο προϊστάμενός μου
με ενισχύσεις, και καταφέραμε να τον συλλάβουμε.
ΔΩΜΑΤΙΟ ΑΝΑΚΡΙΣΗΣ
Μπορεί να τον πιάσαμε.
Μπορεί να πιάσαμε τον δολοφόνο.
Ένα πράγμα που θυμάμαι στην ανάκριση ήταν η έκφρασή του
όταν κατάλαβε ότι ήταν ύποπτος για τα περιστατικά με τους πυροβολισμούς.
"Σταθείτε, τι; Νομίζετε ότι ήμουν εγώ; Νομίζετε ότι είμαι εγώ; Όχι".
Αυτό που μας είπε ήταν πως είχε τρελαθεί με την υπόθεση.
Έχω δει αντιδράσεις αθώων και αντιδράσεις ενόχων,
και σήκωσα τα χέρια ψηλά και είπα
"Ο χαζός ήταν σε λάθος μέρος, τη λάθος στιγμή".
Ελέγξαμε άλλοθι.
Μιλήσαμε με τη σύζυγό του, ήταν και κάποια άλλα πράγματα,
οπότε μέσα σε λίγα λεπτά τον αποκλείσαμε από ύποπτο.
Να πάρει. Αν ήταν αυτός,
θα προχωρούσαμε, και ο κόσμος θα ήταν πάλι ασφαλής.
Ο δράστης που η αστυνομία αποκαλεί ασύλληπτο σκοπευτή κατά συρροή
τρομοκρατεί αυτήν την περιοχή της Ουάσινγκτον.
Σε κάθε νέο περιστατικό,
ράγιζε η καρδιά μας με την αίσθηση της αποτυχίας
ότι δεν σταματήσαμε τους δολοφόνους.
Θα θέλαμε να το είχαμε λύσει ως τώρα…
Ο κόσμος ήταν τρομοκρατημένος.
…κάνουμε το καλύτερο.
Σταμάτησαν τα σχολικά σπορ.
Σταμάτησαν τα σχολικά διαλείμματα.
Δέκα πυροβολήθηκαν, οκτώ είναι νεκροί.
Ένας σκοπευτής τρομοκρατεί την Ουάσινγκτον.
Τελευταίο θύμα, ο 53χρονος Κένεθ Μπρίτζες.
Δεν είχαμε ιδέα πού θα χτυπούσε μετά.
Σαν να κρατάς άμμο στην παλάμη.
Γλιστράει, γιατί δεν μπορείς να την κρατήσεις και να την κάνεις κάτι.
8 ΟΚΤΩΒΡΙΟΥ
14 ΟΚΤΩΒΡΙΟΥ
Κάθομαι στο τραπέζι των ερευνών και κοιτάω στοιχεία,
και ο πράκτορας που κάθεται δίπλα μου παίρνει ένα τηλεφώνημα
από έναν άλλο πράκτορα που είναι σε Home Depot στο Φολς Τσερτς
ο οποίος άκουσε πυροβολισμούς.
Ο άντρας μου και τα τρία μου αγόρια
θα πήγαιναν σε Home Depot εκείνη τη μέρα.
Κυριεύτηκα από πανικό όταν άκουσα "Home Depot στη Βιρτζίνια"
και δεν ήξερα πού ήταν εκείνοι. Πήρα το αμάξι και πήγα.
Ευτυχώς τηλεφώνησαν κι είπαν "Γυρίσαμε, είμαστε καλά".
Είπα "Αυτό μου αρκεί. Θα σας πάρω".
Φτάνω στο σημείο και διασχίζω το τεράστιο πάρκινγκ
για να πάω στο κέντρο μας.
Και χτυπάει το προσωπικό μου κινητό.
Ο μπαμπάς μου απ' το Λος Άντζελες.
Είπα "Μπαμπά, είμαι καλά, όλα είναι καλά, αλλά δεν μπορώ να μιλήσω τώρα".
Λέει "Το ξέρω.
Σε βλέπω σε ένα πάρκινγκ σε τόπο εγκλήματος".
Άλλη μία γυναίκα είναι νεκρή, κι είναι βέβαιο κατά την αστυνομία…
Πανικοβλήθηκε πως αν με έβλεπε εκείνος στις ειδήσεις,
θα με έβλεπαν κι οι ύποπτοι και θα μπορούσα να δεχτώ πυροβολισμό.
Και τα έχασα.
Έβαλα το κινητό στην τσέπη μου και σκέφτηκα ότι είχε δίκιο.
Ήμασταν εκτεθειμένοι. Θα μπορούσαν να μας πυροβολήσουν.
Δεν μπορούσα να σταματήσω να το σκέφτομαι.
Δεν είχα ιδέα όταν ανέλαβα αυτήν την υπόθεση,
το επίπεδο έντασης, αγωνίας και στρες
που θα τη συνόδευαν.
14 ΟΚΤΩΒΡΙΟΥ
19 ΟΚΤΩΒΡΙΟΥ
Είναι Σάββατο βράδυ.
Τρώμε για πρώτη φορά μαζί με τη γυναίκα μου
μετά από μιάμιση εβδομάδα.
Συζητάμε τα νέα των παιδιών μας.
Και μας διέκοψε ένα τηλεφώνημα
για έναν ακόμη περιστατικό με πυροβολισμό στο Άσλαντ.
Είχαν εγκληματολογικά στοιχεία με τα οποία ίσως λύναμε την υπόθεση.
Είπα στη γυναίκα μου ότι έπρεπε να πάω στη δουλειά.
Αντέδρασε πολύ ψύχραιμα.
Δεν θα πω τι είπε, αλλά…
Όποιος είναι παντρεμένος ξέρει.
ΤΖΕΦΡΙ ΧΟΠΕΡ 19 ΟΚΤΩΒΡΙΟΥ, 7:59 Μ.Μ.
Τζέφρι Χόπερ. Είχε σοβαρά τραύματα, αλλά ευτυχώς επέζησε.
Εκείνος και η γυναίκα του ταξίδευαν στον Ι-95, σταμάτησαν να φάνε,
και η γυναίκα του άκουσε έναν δυνατό κρότο.
Νόμιζε ότι ήταν από δασώδη περιοχή.
Οι ειδικοί της σήμανσης βρήκαν
ένα σημείωμα μέσα σε ένα σακουλάκι καρφιτσωμένο σε ένα δέντρο.
Ναι, το διαβάζω.
"Για σένα, κύριε αστυφύλακα. Λέγε με Θεό.
Να μη δοθεί στον Τύπο.
Αν το να σταματήσουν οι φόνοι είναι πιο σημαντικό απ' το να μας πιάσετε,
θα ικανοποιήσετε τις απαιτήσεις μας που είναι αδιαπραγμάτευτες".
Να βάλουμε δέκα εκατ. δολ. σε λογαριασμό στην Τράπεζα της Αμερικής,
με μια κάρτα ΑΤΜ.
"Προσπαθήσαμε να επικοινωνήσουμε για να γίνουν διαπραγματεύσεις, χωρίς απάντηση".
Ήταν μεγάλη εξέλιξη αυτή.
Ας κοιτάξουμε πότε μπορεί να τηλεφώνησαν,
μήπως μπορέσουμε να βρούμε κάτι επιπλέον.
Μίλησε με τον αστυφύλακα Ντέρικ…
που δούλευε με τα ΜΜΕ, και του είπε
ότι εμπλέκονταν σε περιστατικό με πυροβολισμό, ληστεία και φόνο
που σημειώθηκαν στην Αλαμπάμα.
ΑΛΑΜΠΑΜΑ
Αρχικά, οι ερευνητές δεν πίστεψαν ότι υπήρχε σύνδεση.
"ΛΗΣΤΕΙΑ ΜΕ ΑΣΧΗΜΗ ΚΑΤΑΛΗΞΗ"
Οι πυροβολισμοί έγιναν πολύ μακριά,
έναν μήνα πριν αρχίσουν όλα στην επαρχία Μοντγκόμερι.
Μπορείς να δώσεις ένα τέτοιο στοιχείο σε πράκτορα του FBI στην Αλαμπάμα
για να εξετάσει την πληροφορία.
Δύο άτομα έφευγαν από μια επιχείρηση,
και τους πλησίασε κάποιος και τους πυροβόλησε,
έκλεψε τα κέρδη της επιχείρησης και έφυγε τρέχοντας.
Ο ύποπτος όμως κρατούσε το περιοδικό Shooters.
Ενώ έτρεχε, του έπεσε το περιοδικό.
Μιλήσαμε με τον ντετέκτιβ για τα στοιχεία από τον τόπο του εγκλήματος
και είπε "Πήραμε αποτυπώματα από τον κατάλογο".
Τα πέρασαν στο σύστημα αναγνώρισης της Αλαμπάμα και δεν είχαν ταυτοποίηση.
Ξαναπεράσαμε το αποτύπωμα στην Εθνική Βάση Δεδομένων και είχαμε ταυτοποίηση.
Τα αποτυπώματα ανήκαν σε έναν 17χρονο, τον Λι Μπόιντ Μάλβο.
Είναι πολύ σπουδαία στιγμή. Πετάς από χαρά. Έχεις στοιχείο.
Φαίνεται ότι είναι μετανάστης από τις Δυτικές Ινδίες, και είχε συλληφθεί
περνώντας τα σύνορα από τον Καναδά στις ΗΠΑ,
και του πήραν αποτυπώματα τότε.
Ρώτησαν τον Μάλβο με ποιον ήταν κι είπε ότι ήταν με έναν μεγαλύτερο άντρα.
Αυτό το άτομο είχε νόμιμα χαρτιά και λεγόταν Τζον Άλεν Μοχάμεντ.
Εγώ έψαξα να βρω κάθε πιθανή πληροφορία
σχετικά με τον Μοχάμεντ.
Υπηρέτησε στον στρατό με το όνομα Τζον Άλεν Γουίλιαμς.
Η πρώην γυναίκα του είχε κάνει ασφαλιστικά μέτρα εναντίον του
ώστε να μη βλέπει τα παιδιά τους,
γιατί τα είχε απαγάγει για μεγάλο χρονικό διάστημα.
Από εκείνη τη στιγμή και μετά ένιωσα
ότι είχαμε βρει τα σωστά άτομα και θα τα πιάναμε.
Ήταν ένα από τα πιο σημαντικά στοιχεία που υπήρχαν εκείνες τις τρεις βδομάδες
και πιστέψαμε ότι θα το διαλευκάναμε.
Ψάχναμε αρχεία σε Βιρτζίνια και Ουάσινγκτον,
διάφορες εθνικές βάσεις δεδομένων για τον Μοχάμεντ.
Και επικεντρωθήκαμε
σε ένα όχημα στο όνομα του Τζον Άλεν Μοχάμεντ.
Ήταν ένα μπλε Chevy Caprice που αγοράστηκε στο Νιου Τζέρσεϊ.
Είχαμε πινακίδα, είχαμε ένα όνομα, δύο ονόματα,
αυτό που σκεφτόμαστε όλοι είναι
τι να τα κάνουμε όλα αυτά αφού δεν ξέρουμε πού είναι;
Ας τους πιάσουμε πριν από το επόμενο φονικό.
Πυροβόλησαν οδηγό λεωφορείου στο Όξεν Χιλ.
Φοβάμαι. Στείλτε βοήθεια. Σας παρακαλώ. Είμαι στο λεωφορείο.
Είσαι πολύ κοντά…
ΚΟΝΡΑΝΤ ΤΖΟΝΣΟΝ 22/10, 5:55 Π.Μ.
…και δεν είσαι.
Έχουμε άλλο ένα θύμα.
Μετά τον πυροβολισμό εκείνον, νιώσαμε πολύ μεγάλη πίεση.
"Πάμε γρήγορα. Να τελειώνει εδώ.
Να εξετάσουμε τα σημαντικά στοιχεία για να τους βρούμε".
19 ΟΚΤΩΒΡΙΟΥ
23 ΟΚΤΩΒΡΙΟΥ
Εκδόθηκε ένταλμα σύλληψης…
Δούλευα νύχτα, και το είδα στην τηλεόραση που ήταν στο γραφείο μας.
Το όχημα που ψάχνουν είναι ένα μπορντό ή μπλε σεντάν Chevy.
Ξαφνιάστηκα που έμαθα ότι ψάχναμε ένα μπλε Caprice,
γιατί είχαμε πολλά στοιχεία για λευκά φορτηγά με καμπίνα.
Ετοιμάζομαι να φύγω από το γραφείο,
και ένας προϊστάμενος από την ειδική ομάδα
με σταματάει και λέει "Μη φεύγεις. Νομίζω ότι βρήκαν το αμάξι".
Επικοινωνεί με την αστυνομία.
Το όχημα που ψάχνουμε εντοπίστηκε στην Ουάσινγκτον σε μια στάση.
Μάλλον κάποιος είναι μέσα.
Δεν ξέρουν σίγουρα, γιατί έχει σκούρα τζάμια.
Οπότε, έφυγα από το γραφείο. Γρήγορα.
Δεν θέλουμε να μας ακολουθήσουν τα ΜΜΕ, οπότε δεν έχω αναμμένο φάρο.
Θα συναντιόμασταν όλοι μαζί με την αστυνομία κοντά στη στάση.
Ήλπιζα και προσευχόμουν να είναι το σωστό όχημα και οι σωστοί άνθρωποι.
Και να βρούμε στοιχεία στο όχημα
που θα τους συνέδεαν με τους πυροβολισμούς.
Φτάνουμε επιτέλους στο σημείο.
Μιλάω με τον αστυνόμο που είναι επικεφαλής εκεί.
Μας λέει ότι έχουν ήδη φτάσει οι ειδικές δυνάμεις,
θα έμπαιναν στο δάσος για να προσεγγίσουν το όχημα, κι εμείς θα περιμέναμε.
Περιμένουμε με αγωνία να επιβεβαιώσουν ότι τους πιάσαμε.
Κι ελπίζαμε να μην τραυματιστεί κανείς κατά τη σύλληψη.
Δεκαοκτώ δευτερόλεπτα.
Περνάνε πολλά από το μυαλό σου.
Η αδρεναλίνη είναι στα ύψη.
Και μετά παίρνω ένα τηλεφώνημα.
Η τακτική ομάδα έσπασε τα δύο παράθυρα και στις δύο πλευρές του οχήματος.
Έβγαλαν και τους δύο.
Βλέπω τους δύο υπόπτους, τον Μοχάμεντ και τον Μάλβο.
Τους έβαλαν σε ξεχωριστά σημεία στις δύο πλευρές του οχήματος,
για να μη μιλούν ούτε να επικοινωνούν μεταξύ τους.
Σπασμένα τζάμια παντού.
Έγινε μια αρχική έρευνα.
Και υπήρχε μια τρύπα στο πορτμπαγκάζ.
Μπορούσες να συρθείς εκεί μέσα και να πυροβολήσεις.
Και όταν σηκώσαμε το πίσω κάθισμα, είδαμε την καραμπίνα.
Είχε τελειώσει.
Οπότε…
-Πείτε μας για τον αρχηγό Μους. -Τον αγαπάμε!
Βγήκαμε έξω κι ήταν
κόσμος που ζητωκραύγαζε, παιδιά με ταμπέλες.
Ξαφνιαστήκαμε όλοι. Προσπαθήσαμε να συγκεντρωθούμε σε όσα θα λέγαμε.
Ευχαριστώ. Λυπούμαστε για την αναμονή.
Εκείνη τη μέρα τα ΜΜΕ δεν είχαν πολλές ερωτήσεις.
Ήταν χαρούμενοι που άκουσαν αυτό που είπαμε.
3 Οκτωβρίου. Πρεμ Κουμάρ Γουάλεκαρ στην επαρχία Μοντγκόμερι.
3 Οκτωβρίου. Σάρα Ράμος στην επαρχία Μοντγκόμερι.
Και άρχισε να κατονομάζει όλα τα θύματα, και έτρεχαν τα δάκρυά μου,
υπήρχε τεράστια ανακούφιση, έβγαινε όλη η εξάντληση.
Έχουμε στις σκέψεις και στις προσευχές μας όλα τα θύματα. Σας ευχαριστώ.
Τα παιδιά μου έβλεπαν τη συνέντευξη Τύπου και κοιτούσαν την τηλεόραση, εμένα,
μια την τηλεόραση, μια εμένα.
Και λένε "Περίμενε, μαμά, τον πιάσατε.
Γιατί κλαις;"
Και λένε "Μπορούμε να κάνουμε διάλειμμα τώρα!"
Και πηδούσαν πάνω κάτω, έλεγαν "κόλλα πέντε".
Σταμάτησαν, με κοίταξαν κι είπαν "Σωστά, μαμά;"
Και είπα "Ναι, θα κάνετε διάλειμμα τώρα".
Ήταν η χαρά μαζί με ανάμεικτα συναισθήματα.
Ο ΤΖΟΝ ΑΛΕΝ ΜΟΧΑΜΕΝΤ ΚΑΙ Ο ΛΙ ΜΠΟΪΝΤ ΜΑΛΒΟ ΣΚΟΤΩΣΑΝ 17 ΑΤΟΜΑ ΚΑΙ ΤΡΑΥΜΑΤΙΣΑΝ 10
Ο 17ΧΡΟΝΟΣ ΜΠΟΪΝΤ ΜΑΛΒΟ ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΚΑΘΕΙΡΞΗ ΧΩΡΙΣ ΑΝΑΣΤΟΛΗ
Ο ΤΖΟΝ ΑΛΕΝ ΜΟΧΑΜΕΝΤ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
ΕΚΤΕΛΕΣΤΗΚΕ ΤΟ 2009
Υποτιτλισμός: Μάρθα Σιαμέτη